**Analýza benefitov vyplývajúcich z implementácie**

**NP: Detekcia zraniteľnosti koncových obslužných bodov**

|  |  |
| --- | --- |
| **Projekt** | Detekcia zraniteľnosti koncových obslužných bodov |
| **Verzia dokumentu** | 1.1 |
| **Dátum vydania** | 22.07.2021 |
| **ID dokumentu** | 20210722\_Analýza Benefitov NP Detekcia zraniteľnosti koncových obslužných bodov\_v11 |
| **Autor** | Peter Garaj |
| **Vlastník** | NASES |

Denník zmien:

|  |  |  |  |
| --- | --- | --- | --- |
| **Dátum vydania** | **Verzia** | **Popis verzie a zmien oproti predošlej verzii** | **Autor zmeny** |
| 18.03.2021 | 0.1 | Prvá (iniciálna) verzia dokumentu | Peter Garaj |
| 10.6.2021 | 0.2 | Druhá verzia dokumentu zapracovanie pripomienok SITVS MIRRI SR zo dňa 8.9.2021 | Peter Garaj |
| 12.07.2021 | 1.0 | Schválenie dokumentu RV | Michal Seliga |
| 22.07.2021 | 1.1 | Zapracovanie pripomienok UHP | Peter Garaj |

# Obsah

Obsah

[Obsah 3](#_Toc77856816)

[Zoznam skratiek a pojmov 4](#_Toc77856817)

[Účel dokumentu 5](#_Toc77856818)

[Východiská 6](#_Toc77856819)

[1. Zníženie času a úsilia potrebného na vykonávanie proaktívneho monitorovania a vyhodnocovania bezpečnostných incidentov 7](#_Toc77856820)

[Tabuľka č. 1 - Zníženie času a úsilia potrebného na vykonávanie proaktívneho monitorovania a vyhodnocovania bezpečnostných incidentov 8](#_Toc77856821)

[2. Zníženie času a úsilia na odstránenie vzniknutého bezpečnostného incidentu 9](#_Toc77856822)

[Tabuľka č. 2 – Zníženie času a úsilia na odstránenie vzniknutého bezpečnostného incidentu 10](#_Toc77856823)

[3. Zníženie pravdepodobnosti úniku dát 12](#_Toc77856824)

[Tabuľka č. 3 - Zníženie pravdepodobnosti úniku dát 13](#_Toc77856825)

[Zhrnutie/Sumár 15](#_Toc77856826)

[Tabuľka č. 4 – Sumár vyčíslených benefitov 15](#_Toc77856827)

# Zoznam skratiek a pojmov

|  |  |  |  |
| --- | --- | --- | --- |
| ID | Pojem/skratka | Vysvetlenie | |
| 1 | NASES | Národná agentúra pre sieťové a elektronické služby | |
| 2 | UPVS | | Ústredný portál verejnej správy |
| 3 | Štúdia | Štúdia s názvom „The Total Economic Impact™ Of Microsoft Cloud App Security“ publikovaná medzinárodnou konzultačno-poradenskou spoločnosťou Forrester.  (https://tools.totaleconomicimpact.com/go/microsoft/CloudAppSecurity/) | |
| 4 | Inappsecurity/ Microsoft Cloud App Security | Aplikačné riešenie pre detekciu hrozieb na strane klienta a sieťovej infraštruktúry nachádzajúcej sa mimo organizácie. Toto riešenie je navrhované v rámci realizácie NP: Detekcia zraniteľnosti koncových obslužných bodov. Pričom Microsoft Cloud App Security je cloudové riešenie. | |
| 5 | NP: Detekcia zraniteľnosti koncových obslužných bodov | Pripravovaný národný projekt v gescii Národnej agentúry pre sieťové a elektronické služby | |
| 6 | CBA/ Cost Benefits Analysis | Dokument vypracovávaný na základe Metodického pokynu k spracovaniu biznis case a cost benefit analýzy informačných technológií verejnej správy | |

# Účel dokumentu

V súlade s *Vyhláškou č. 85/2020 Úradu podpredsedu vlády Slovenskej republiky pre investície a informatizáciu o riadení projektov v znení neskorších predpisov* je v rámci prípravy národného projektu potrebné vypracovanie Projektového zámeru a súvisiacich príloh a dokumentov. Medzi tieto dokumenty patrí aj vypracovanie dokumentu pre prípravu a hodnotenie základných parametrov a postupov finančnej analýzy projektu v oblasti IT a analýzy jeho nákladov a prínosov tzv. CBA (Cost Benefits Analysis).

Cieľom tohto dokumentu je poukázať na finančné vyčíslenie benefitov, ktoré prinesie realizácia NP Detekcia zraniteľnosti koncových obslužných bodov a jedná sa o podporný dokument k dokumentu CBA.

Potreba vypracovania dokumentu vyplýva z nutnosti získania nenávratného finančného príspevku pre realizáciu projektu a ubezpečenie poskytovateľa, že projekt bude po ukončení financovania z prostriedkov štátneho rozpočtu alebo nenávratného finančného príspevku finančne udržateľný.

# Východiská

Jedným z hlavných východísk tohto dokumentu je samotná plánovaná realizácia NP: Detekcia zraniteľnosti koncových obslužných bodov, ktorého cieľom je vybudovanie riešenia pre detekciu hrozieb na strane klienta a sieťovej infraštruktúry mimo prevádzkovateľa ÚPVS/ NASES.

Ďalším východiskom pre túto analýzu benefitov je publikovaná štúdia s názvom *„The Total Economic Impact™ Of Microsoft Cloud App Security“* od medzinárodnej konzultačno-poradenskej spoločnosti Forrester[[1]](#footnote-1). Predmetná štúdia pojednáva o celkovom ekonomickom dopade na používanie riešenia Microsoft Cloud AppSecurity, ktoré pomáha organizáciám po celom svete chrániť ich aplikácie proti rôznym druhom „cyber“ útokov prostredníctvom obdobného riešenia, ktoré plánuje NASES realizovať prostredníctvom NP Detekcia zraniteľnosti koncových obslužných bodov. V rámci realizácie predmetnej štúdie boli oslovené štyri organizácie, ktoré implementovali a používajú Microsoft Cloud AppSecurity/ „inappsecurity“ riešenia, z rôznych oblastí priemyslu. Formou vykonania „interview“ a na základe ich odpovedí a skúsenosti autori štúdie dospeli k nasledovným kľúčovým zisteniam:

* Zníženie času a úsilia v rámci monitoringu bezpečnostných hrozieb a odstránenia bezpečnostného incidentu o 80%
* Automatická eliminácia až 75% všetkých potencionálnych bezpečnostných hrozieb
* Zníženie pravdepodobnosti úniku dát o 40%

Do finančného výpočtu benefitov NP: Detekcia zraniteľnosti koncových obslužných bodov vstupujú aj dáta/údaje ako mzdová politika zamestnávateľa NASES, štatistiky bezpečnostných incidentov vedených Sekciou bezpečnosti NASES a štatistiky týkajúce sa biznis transakcií a počtu aktívnych el. schránok v rámci UPVS.

Na základe vyššie uvedeného, analýzu benefitov NP: Detekcia zraniteľnosti koncových obslužných bodov budeme vyčíslovať na základe nasledovných kvantitatívnych ukazovateľov:

* Zníženie času a úsilia potrebného na vykonávanie proaktívneho monitorovania a vyhodnocovania bezpečnostných incidentov (Arg A1)
* Zníženie času a úsilia na odstránenie vzniknutého bezpečnostného incidentu (Arg B2)
* Zníženie pravdepodobnosti úniku dát (Arg C3)

Referenčné obdobie tejto analýzy sú tri (3) roky. V rámci tejto analýzy počas obdobia troch rokov používame v prepočtoch konštantné údaje ako 300 000 „endpointov“, konštantný počet hodín alokovaných na monitorovanie bezpečnosti a vyhodnocovania bezpečnostných rizík, priemerný počet incidentov za rok, konštantnú celkovú mzdu zamestnancov a atď.

# Zníženie času a úsilia potrebného na vykonávanie proaktívneho monitorovania a vyhodnocovania bezpečnostných incidentov

Predpokladom pre výpočet tohto prínosu je nasledovná premisa:

* AS IS STAV: 0 proaktívne monitorovaných koncových bodov „endpointov“, 0 FTE
* TO BE STAV: min. 300 000 proaktívne monitorovaných bodov „endpointov“ a to vieme dosiahnuť prostredníctvom:
  + A: 300 000 endpointov = **prijať cca 22,5 FTE/ročne** na manuálne proaktívne monitorovanie (Štúdia uvádza 90 osobohodín/týždeň pri manuálnom monitorovaní 30 000 endpointov)
  + B: 300 000 endpointov= monitorovanie vykonávané automatizovaným spôsobom, ktoré predstavuje „Detekcia zraniteľnosti koncových obslužných bodov“= **prijať cca 3 FTE/ročne**

Vstupy:

* Mzdová politika zamestnávateľa NASES (priemerná celková cena práce zamestnanca je 25 EUR/hodina CCP );
* V prípade, ak by chcela organizácia vykonávať proaktívny monitoring a vyhodnocovanie bezpečnostných incidentov bez používania riešenia „inappsecurity“, len prostredníctvom svojich zamestnancov, tak štúdia uvádza, že je potrebných 90 hodín/týždenne na monitorovanie bezpečnostných hrozieb zamestnancami pri počte „endpointov“ 30 000. Realizáciou NP: Detekcia zraniteľnosti koncových obslužných bodov plánujeme monitorovať minimálne 300 000 „endpointov“, čo je 10-krát viac „endpointov“, ako sa pojednáva v štúdii, z toho dôvodu túto skutočnosť reflektujeme v rámci prepočtu nižšie;
* Štúdia uvádza, že implementovaním riešenia „inappsecurity“ dôjde k zníženiu času o 80% potrebného na vykonávanie proaktívneho monitorovania a vyhodnocovania bezpečnostných incidentov v treťom roku používania (1. rok: 60%; 2. rok: 70%; 3. rok: 80%);

Výsledok:

* Na základe výpočtov uvedených nižšie v tabuľke č. 1 finančné vyčíslenie tohto benefitu predstavuje za referenčné obdobie troch rokov úsporu celkom **2 457 000,00 €**

|  |  |  |  |  |  |  |
| --- | --- | --- | --- | --- | --- | --- |
| **ID** | **Popis** | **Prepočet** | **1. rok** | **2. rok** | **3. rok** | **Spolu** |
| A1.1 | Počet hodín alokovaných na monitorovanie bezpečnosti a vyhodnocovania bezpečnostných rizík (pred nasadením "inappsecurity") | 900 hodín\*52 týždňov (rok) | 46 800 | 46 800 | 46 800 |  |
| A1.2 | Redukcia potrebného času prostredníctvom "inappsecurity" | Údaj zo štúdie | 60% | 70% | 80% |  |
| A1.3 | Priemerná hodinová mzda pracovníka bezpečnosti NASES (Celková cena práce) | CCP/hodina | 25 € | 25 € | 25 € |  |
| **Arg**  **A1** | **Výsledok** | **A1.1\*A1.2\*A1.3** | **702 000,00 €** | **819 000,00 €** | **936 000,00 €** | **2 457 000,00 €** |

## Tabuľka č. 1 - Zníženie času a úsilia potrebného na vykonávanie proaktívneho monitorovania a vyhodnocovania bezpečnostných incidentov

# Zníženie času a úsilia na odstránenie vzniknutého bezpečnostného incidentu

Predpokladom pre výpočet tohto prínosu je nasledovná premisa:

* AS IS STAV: 0 proaktívne monitorovaných koncových bodov „endpointov“, 0 FTE, v tomto momente nevieme definovať koľko bezpečnostných incidentov môže byť identifikovaných mimo infraštruktúry NASES. „Sme hluchí a slepí“.
* TO BE STAV: minimálne 300 000 proaktívne monitorovaných bodov „endpointov“, pričom predpokladáme minimálne 2 000 bezpečnostných incidentov (rok) a podľa Štúdie odstránenie takéhoto bezpečnostného incidentu, ktorý je mimo „našu“ infraštruktúru trvá 96 hodín, a to vieme dosiahnuť prostredníctvom:
  + A: min. 300 000 endpointov = min. 2000 incidentov = 96 hodín per incident = **prijať cca 100 FTE/ročne** na manuálne odstránenie/eliminovanie incidentu
  + B: min. 300 000 endpointov= min. 2000 incidentov = 75% eliminovaných automatizovaným spôsobom, ktoré predstavuje „Detekcia zraniteľnosti koncových obslužných bodov “, 25% eliminovaných prostredníctvom FTE, pričom v prípade používania „Detekcia zraniteľnosti koncových obslužných bodov “ je zníženie času na elimináciu nedetegovaného incidentu nižšia o 80 % = potreba **cca 3 FTE/ročne**

Vstupy:

* Mzdová politika zamestnávateľa NASES (priemerná celková cena práce zamestnanca je 25 EUR/hodina CCP);
* Expertným odhadom predpokladáme, že počet incidentov v rámci minimálne 300 tis. endpointov bude približne minimálne 2 000 bezpečnostných incidentov/ročne;
* Štúdia uvádza, že identifikácia a odstránenie „cloudového“ incidentu trvá približne 96 osobohodín;
* Štúdia uvádza, že „inappsecurity“ automaticky eliminuje až 75% bezpečnostných hrozieb;
* Štúdia uvádza, že „inappsecurity“ zníži potrebný čas o 80% ohľadne identifikácie a odstránenia bezpečnostného incidentu v treťom roku používania (1. rok: 60%; 2. rok: 70%; 3. rok: 80%);

Výsledok:

* Na základe výpočtov uvedených nižšie v tabuľke č. 2 finančné vyčíslenie tohto benefitu predstavuje za referenčné obdobie troch rokov úsporu celkom **13 320 000,00** **€.**

## Tabuľka č. 2 – Zníženie času a úsilia na odstránenie vzniknutého bezpečnostného incidentu

|  |  |  |  |  |  |  |
| --- | --- | --- | --- | --- | --- | --- |
| **ID** | **Popis** | **Prepočet** | **1. rok** | **2. rok** | **3. rok** | **Spolu** |
| B2.1 | Počet chránených endpointov | Minimálny plánovaný počet endpointov vyplývajúci z NP: Detekcia zraniteľnosti koncových obslužných bodov | 300 000 | 300 000 | 300 000 |  |
| B2.2 | Minimálny predpokladaný počet incidentov/rok | Expertný odhad (incidenty/rok)/  Údaj zo štúdie | 2000 | 2000 | 2000 |  |
| B2.3 | Incidenty eliminované automaticky "inappsecurity" | 2000incidentov\*75%automatická eliminácia | 1500 | 1500 | 1500 |  |
| B2.4 | Nedetekované incidenty "inappsecurity" | 2000incidentov\*25%nedetekovaných incidentov | 500 | 500 | 500 |  |
| B2.5 | Počet hodín na zistenie a odstránenie nedetekovaných incidentov | Údaj zo štúdie | 96 | 96 | 96 |  |
| B2.6 | Zníženie času na elimináciu nedetekovaného incidentu "inappsecurity" | Údaj zo štúdie | 60% | 70% | 80% |  |
| B2.7 | Priemerná hodinová mzda pracovníka bezpečnosti NASES (Celková cena práce) | CCP/hodina | 25 € | 25 € | 25 € |  |
| **Arg B2** | **Výsledok** | **(750incidentov\*96hodín\*25EUR) + (250incidentov\*96hodín\*60%redukcia\*25EUR)** | **4 320 000,00 €** | **4 440 000,00 €** | **4 560 000,00**  **€** | **13 320 000**  **€** |

# Zníženie pravdepodobnosti úniku dát

Vstupy:

* Štúdia uvádza, že priemerná finančná hodnota dáta je 10 $ (Kurz NBS ku dňu 18.3.2021 je 1.1907 EUR/USD; Prepočet: 10/1.1907=8,40 EUR);
* Štúdia uvádza, že pravdepodobnosť objemu úniku dát je 1,5%;
* Štúdia uvádza, že „inappsecurity“ dokáže znížiť pravdepodobnosť úniku dát o 40% v treťom roku používania (1. rok 30%; 2. rok 35%; 3. rok 40%);
* Počet biznis transakcií za rok 2020 v rámci ÚPVS bolo v objeme 32 116 163 dát (Oznámenia, Podania, Rozhodnutia, Rozpracované, Odoslané)[[2]](#footnote-2)
* Počet aktivovaných el. schránok k 31.12.2020 bolo v celkovom počte 584 722 (FO, PO a OVM)[[3]](#footnote-3)

Relevancia vstupu jednotlivých biznis transakcií do výpočtu prínosov:

* **Oznámenia** – elektronické správy, ktoré sa nedoručujú do vlastných, rúk, typické podnety alebo elektronické správy, ktoré sú zasielané OVM a nemajú charakter rozhodnutia, obsahujú citlivé a osobné údaje;
* **Podanie** - el. správ, ktoré posielajú prostredníctvom el. služby fyzické alebo právnické osoby, (väčšinou ide o návrh začatia konania respektíve využívanie el. služieb, v momente, keď sa PO a FO vyskytnú v určitých životných situáciách), obsahujú citlivé a osobné údaje;
* **Rozhodnutia** – el. správy zasielane OVM, ktoré ukladajú práva a povinnosti pre FO a PO a sú vynútiteľné štátnou mocou, obsahujú citlivé a osobné údaje;
* **Rozpracované** – el. správy, ktoré môžu byť Podania, Oznámenia a Rozhodnutia a sú uložené priebežne v el. schránke ešte pred odoslaním, obsahujú citlivé a osobné údaje;
* **Odoslané** – uloženie odoslaných el. správ v rámci integrácie do „sent to outbox“, elektronická služba integračného rozhrania, obsahujú citlivé a osobné údaje;

Výsledok:

* Na základe výpočtov uvedených nižšie v tabuľke č. 3 finančné vyčíslenie tohto benefitu predstavuje za referenčné obdobie troch rokov úsporu celkom **2 142 857,14 €.**

## Tabuľka č. 3 - Zníženie pravdepodobnosti úniku dát

|  |  |  |  |  |  |  |
| --- | --- | --- | --- | --- | --- | --- |
| **ID** | **Popis** | **Prepočet** | **1. rok** | **2. rok** | **3. rok** | **Spolu** |
| C3.1 | Počet chránených dát | Cca 54 dát na používateľa ÚPVS (32 116 163 biznis transakcií(dát)/ 584 722aktívnych el. schránok)\* 300 000 endpointov | 16 200 000,00 | 16 200 000,00 | 16 200 000,00 |  |
| C3.2 | Priemerná hodnota dáta (data asset) | Údaj zo štúdie | 8,40 € | 8,40 € | 8,40 € |  |
| C3.3 | Celková hodnota dát | C3.1\*C3.2 | 136 054 421,77 € | 136 054 421,77 € | 136 054 421,77 € |  |
| C3.4 | Pravdepodobnosť úniku dát bez "inappsecurity" | Údaj zo štúdie | 1,50% | 1,50% | 1,50% |  |
| C3.5 | Potencionálny finančný dopad na únik dát | C3.3\*C3.4 | 2 040 816,33 € | 2 040 816,33 € | 2 040 816,33 € |  |
| C3.6 | Zníženie pravdepodobnosti úniku dát implementovaním "inappsecurity" | Údaj zo štúdie | 30% | 35% | 40% |  |
| C3.7 | Zníženie potencionálneho finančného dopadu na únik dát s "inappsecurity" | C3.5\*C3.6 | 612 244,90 € | 714 285,71 € | 816 326,53 € |  |
| **Arg C3** | **Výsledok** | **C3.7** | **612 244,90 €** | **714 285,71 €** | **816 326,53 €** | **2 142 857,14 €** |

# Zhrnutie/Sumár

Na základe vyššie uvedených prepočtov benefitov: *Zníženie času a úsilia potrebného na vykonávanie proaktívneho monitorovania a vyhodnocovania bezpečnostných incidentov (Arg A1), Zníženie času a úsilia na odstránenie vzniknutého bezpečnostného incidentu (Arg B2), Zníženie pravdepodobnosti úniku dát (Arg C3)* sme finančne vyčíslili celkový prínos NP: Detekcia zraniteľnosti koncových obslužných bodov v období troch rokov na celkovú sumu:

**17 919 857,14 EUR**.

## Tabuľka č. 4 – Sumár vyčíslených benefitov

|  |  |  |  |  |  |
| --- | --- | --- | --- | --- | --- |
| **ID** | **Názov** | **1. rok** | **2. rok** | **3. rok** | **Spolu** |
| Arg A1 | Zníženie času a úsilia potrebného na vykonávanie proaktívneho monitorovania a vyhodnocovania bezpečnostných incidentov | 702 000,00 € | 819 000,00 € | 936 000,00 € | 2 457 000,00 € |
| Arg B2 | Zníženie času a úsilia na odstránenie vzniknutého bezpečnostného incidentu | 4 320 000,00 € | 4 440 000,00 € | 4 560 000,00 € | 13 320 000,00 € |
| Arg C3 | Zníženie pravdepodobnosti úniku dát | 612 244,90 € | 714 285,71 € | 816 326,53 € | 2 142 857,14 € |
|  |  | **5 634 244,90 €** | **5 973 285,71 €** | **6 312 326,53 €** | **17 919 857,14 €** |

**Prílohy:**



1. Zdroj: https://tools.totaleconomicimpact.com/go/microsoft/CloudAppSecurity/ [↑](#footnote-ref-1)
2. Zdroj: https://www.slovensko.sk/sk/statistika-slovensko-sk [↑](#footnote-ref-2)
3. Zdroj: https://data.gov.sk/dataset/upvs-schranky-aktivovane [↑](#footnote-ref-3)